Diari Oficial de la Generalitat Valenciana


Sumari del DOGV 4764, del 31-05-2004 (2004/5525)

RESOLUCIÓ de 25 de maig de 2004, de la Direcció General d'Investigació i Innovació Agrària i Ramaderia, per la qual declara l'existència d'un focus de Rhynchophorus ferrugineus (Olivier, 1790), en el terme municipal d'Olocau i es delimiten les àrees de protecció i d'especial vigilància.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4764

Data del DOGV
:   31-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5525


Data del document
:   25-05-2004

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Olocau
    * malaltia vegetal
    * arboricultura
    * tractament fitosanitari
    * destrucció de cultius

RESOLUCIÓ de 25 de maig de 2004, de la Direcció General d'Investigació i Innovació Agrària i Ramaderia, per la qual declara l'existència d'un focus de Rhynchophorus ferrugineus (Olivier, 1790), en el terme municipal d'Olocau i es delimiten les àrees de protecció i d'especial vigilància. [2004/5525]
  
La detecció en la província de València de l'insecte Rhynchophorus ferrugineus (Olivier, 1790), denominat també curculiònide ferruginós, que constituïx una plaga que ataca les palmeres i l'expansió de la qual suposaria un greu perill per als palmerars de la Comunitat Valenciana, ha fet necessària l'adopció de mesures fitosanitàries contra ell. Amb esta intenció, la Conselleria d'Agricultura, Pesca i Alimentació va publicar l'Orde de 24 de febrer de 2004, per la qual es declarava l'existència oficial de Rhynchophorus ferrugineus a la Comunitat Valenciana, es qualificava d'utilitat pública la seua lluita i se n'establien les actuacions obligatòries per a l'eradicació i control.
  
Per la qual cosa, en l'article 7 i en la primera disposició final de l'orde esmentada s'atribuïen competències a la Direcció General d'Investigació i Innovació Agrària i Ramaderia per a dictar les disposicions necessàries per a l'aplicació i el compliment del que establix l'orde, resolc:
  
Primer
  
Declarar l'existència d'un focus de Rhynchophorus ferrugineus en el terme municipal d'Olocau (València).
  
Segon
  
Establir un àrea de protecció en un cercle de 5 km de radi al voltant del punt quilomètric 10.9 de la carretera CV-333.
  
Tercer
  
Establir una àrea d'especial vigilància en la corona circular compresa entre els radis de 5 i 10 km al voltant del punt anteriorment mencionat.
  
Quart
  
El moviment i tractament de les palmeres en estes àrees queda sotmés al que disposa la citada orde.
  
La present resolució no posa fi a la via administrativa i s'hi pot interposar recurs d'alçada, en el termini d'un mes des de la publicació en el Diari Oficial de la Generalitat Valenciana, davant el secretari Autonòmic d'Agricultura i Relacions Agràries amb la Unió Europea de la Conselleria d'Agricultura, Pesca i Alimentació.